Document ID: 32006R1562

32006R1562
L 290/1
SLUŽBENI LIST EUROPSKE UNIJE
05.10.2006.
UREDBA VIJEĆA (EZ) br. 1562/2006
od 5. listopada 2006.
o sklapanju Sporazuma o partnerstvu u ribarstvu između Europske zajednice i Republike Sejšela
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37. zajedno s člankom 300. stavkom 2. i prvim podstavkom članka 300. stavka 3.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Uredbom Vijeća (EEZ) br. 1708/87 Zajednica je odobrila Sporazum s Republikom Sejšeli o ribolovu u obalnim vodama Sejšela (2). Stranke su vodile pregovore kako bi zamijenile navedeni Sporazum Sporazumom o partnerstvu u ribarstvu.
(2)
Nastavno na pregovore, Sporazum o partnerstvu u ribarstvu parafiran je u ožujku 2005.
(3)
Sporazum o partnerstvu u ribarstvu predviđa poboljšanu gospodarsku, financijsku, tehničku i znanstvenu suradnju u sektoru ribarstva s ciljem jamčenja očuvanja i održivog iskorištavanja resursa, kao i partnerstva između poduzeća s ciljem razvoja gospodarskih djelatnosti u sektoru ribarstva i srodnih djelatnosti od općeg interesa.
(4)
Taj je Sporazum potrebno odobriti.
(5)
Nakon stupanja na snagu novog Sporazuma, Uredba (EEZ) br. 1708/87 postat će zastarjela. Stoga ju je zbog jasnoće potrebno staviti izvan snage,
DONIJELO JE OVU UREDBU:
Članak 1.
Sporazum o partnerstvu u ribarstvu između Europske zajednice i Republike Sejšela (dalje u tekstu: Sporazum) odobrava se u ime Zajednice.
Tekst Sporazuma priložen je ovoj Uredbi.
Članak 2.
Ovim se ovlašćuje predsjednik Vijeća da odredi osobe opunomoćene za potpisivanje Sporazuma kako bi isti bio obvezujući za Zajednicu.
Članak 3.
Uredba (EEZ) br. 1708/87 ovim se stavlja izvan snage.
Članak 4.
Ova Uredba stupa na snagu na trećeg dana nakon dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 5. listopada 2006.

Labels: 19
5
6
18
15